بحبهااااااااااااااااااااا بحبهاااااااااااااااا و بقلبي و عقلي حروحلها و اقلها اني روحي لهاااااااااااااا عقلي لهاااااااااااااااااااا هي حياتي كلها ************* كانت كلمات عمنا عبدو حافظ تنساب عبر السماعة باذني وانا جالس افحرر بالمجلس اليمني اشتي اوصل مشاركاتي الف مشاركة .. علشان اعلن الخبر السعيد للاعضاء اني باتزوج عضوة اكبر مني بثلاثمية مشاركة بس محل ما كنتو باروح الاقيها قبلي (تقولوا نفكر انا وياته سوا) ما اخبيش عليكم الحكاية قديمة ايام ما كنتو مهووس بالانترنت في بداية شبابي اما الان يالله حسن الخاتمة **** كانت بداية القصة في موقع شات قددددديم MIRC و اللي تعرفنا منه على بروكسي سابقاً لما لقيتها قدامي في صفحة اليمن و انا فدالها تتكلم خليجي ...انا دخلتو استهبل عليها و عذبتها وغثيت بها لوما رسلت لي بايميلها و من هناك كنتو اجلس معها انجيز طووووووول الليل كلمة بكلمة اديتها رقمي سماخة و كلمتني كمان سماخة ووووووووووابوي انا على صوت معاها تقول حمامة تفرفر و هات يا هدرة (على حسابها يا جماعة ايش تحسبوني اهبل ) و بدأت تكلمني عن بابي و مامي و تيتة و المربية حقهاو المربية حق الكلب انا كنتو امشي له شوية بشوية لا تقوم تعمل لي فلم هندي ولا حاجة و انا خصمي الكذاب بيني وبينكم كنتو معجب مش بشخصيته ببيتها اللي ورتني صورته ملييييييييح و كبير الى يوم ما طلبتوا منها الصورة (في ذيك الايام ما كنا نعرف محادثة الفيديو ) طبعاً البنت دقتها شرف عليا وقالت عيب انها تدي لي الصورة بسسسسسسس (بتدي لي صورة جماعية في حفلة خاصة وانا اعرفها من بينهن ) وبالفعل جابت الصورة و جلس اخمن لمدة شهر و في الاخير طلعت انها هي اللي صورت الصورة تعرفت عليها اكثر وهي تعرفت على ظروفي و بدانا نعمل مستقبل افتراضي في حالة ارتباط غير معلن بس يا جماعة اخوكم لسانه فالت كلمتو واحد من الاصحاب و هات يا فضايح فضح بي لانه كان معي وانا اخرج جواز السفر (التذكرة على حسابها ايش تحسبوني استغلالي ) *** بداوا الاصحاب ينصحوني وانا اديلهم الاذن الصنجى و اقول لهم طيب راعي لي باجيلك سامحني حيرتك بس اصحابي ما رضيوا يفلتو لي لاني كنتو اعشيهم كل يوم (بيتيتموا بعدي) كنت الاصحاب ما اهمهم لاني اقدر اكسب اصحاب بسرعة بس كان يهمنا الاهل اكثر رحتوا اتفلحس في الحاجة و اقولها يا حجة ابنك كبر وضروري يتزوج ردت ببرود : خليك رجال و كون نفسك و اخطب لنفسك و احنا موجودين رديت : يمة الاولة صعبة بس باكون نفسي و اخطب لنفسي وباسافر ووو......... قاطع كلامي صيحة من عند اخي الكبير : يعني اللي يقولوه اصحابك صح ..تعرفت على بنت من الترترنت و تشتي تتزوجها يا عاصي . رديت : يا ابن ادم ما الكعك ..انا اللي بتزوج مش انت جاء الوالد على الصياح : و ييييييييه ما في معانا ؟ طبعاً ما اخبيش عليكم اخي هدار كبيييير مسك الوالد انجيز و هات يا هدره عن الترترنت و عن البنت المجهولة وعن سفري القريب . سكت الوالد لقرابة العشر دقائق و اتجه الى غرفته ..ورجع حاملاً يده مفاتيح السيارة (لا يروح بالكم بعيد) يالله يا ابني بنروح مشوار قريب نتفاهم و نرجع بيني وبينكم صرخت مع اعمق اعماقي تحيا الديمقراطية وليخسئ الخاسئون (هذا وانا الفت لاخي باحتقار) **** دار حديث اخوي بيني وبين ابي عن هذه البنت و متى التقي معها عبر النت و هل هي حلوة وكم عمرها يعني اشياء من هذا القبيل وكانت السيارة ماشية بسرعة منخفضة علشان افضفض . وكنت منفعل في شرح مزايا الانترنت وهو تقريب البعيد و وووووو ...حتى انني لم انتبه اين نحن الى ان توقف الوالد بالسيارة وهو يقول انزل رديت : لوين يا ابه ؟ الوالد : انزل بتزور خالتك و ان شاء الله بارجع لك بعد اسبوع علشان تفكر باللي قلته لي . ما اخبيش عليكم اجو اثنين عسكر وهم يقولوا للحاج هذي الامانة حق الفندم حقنا قرد عليهم الوالد بالايجاب التفت للوالد والدمعة بتفر من عيوني : ايش من امانة يا ابه الوالد : بعد اسبوع بنتكلم في الموضوع بشكل اكبر استسلمت للامر الواقع ونزلت من السيارة واستلقفوني العسكر واحد يمين وواحد يسار و مشيت معاهم الى داخل هذا المكان عند الافندم صاحب الوالد .. و حانت مني التفاته الى اللوحة المعلقة فوق و كان مكتوباً عليها (ادارة البحث الجنائي)